

**ΕΛΛΗΝΙΚΗ ΔΗΜΟΚΡΑΤΙΑ**

**ΕΠΙΜΕΛΗΤΗΡΙΟ ΑΙΤΩΛΟΑΚΑΡΝΑΝΙΑΣ**



**ΔΕΛΤΙΟ ΤΥΠΟΥ**

**Επιτυχημένη συμμετοχή του Επιμελητηρίου Αιτωλοακαρνανίας στην 2η τεχνική συνάντηση του έργου ECOBASE.**

**Πηγή γνώσης και έρευνας για τους αγρότες της περιοχής μας, οι καινοτόμες,**

**βιώσιμες γεωργικές καλές πρακτικές στο πεδίο τής διαχείρισης του εδάφους και των καλλιεργειών της πιλοτικής φάρμας Vallevecchia της Agricoltura Veneto.**

Το Επιμελητηριο Αιτωλοακαρνανίας συμμετείχε ενεργά στην 2η τεχνική συνάντηση του έργου **ECOBASE: Eco-Friendly Nature-based Solutions to Mitigate Soil Degradation** (Οικολογικές λύσεις βασισμένες στη φύση για τον μετριασμό της υποβάθμισης του εδάφους, στηρίζοντας μια πιο πράσινη και ανθεκτική στην κλιματική αλλαγή Μακροπεριφέρεια Αδριατικής-Ιονίου), στις 16-17 Ιουνίου 2025, που πραγματοποιήθηκε με επιτυχία στην Πάντοβα της Ιταλίας υπό τον συντονισμό του Επιμελητηρίου της Πάντοβας και με την συμμετοχή εκπροσώπων των 10 εταίρων του έργου. Εκ μέρους του Επιμελητηρίου Αιτωλοακαρνανίας συμμετείχαν ο Κωνσταντίνος Ναστούλης, Υπεύθυνος Συμβουλευτικής Υποστήριξης Επιχειρήσεων και ο Γεώργιος Ρόμπολας Προϊστάμενος Εμποροβιομηχανικών θεμάτων.

Κατά τη πρώτη ημέρα συναντήσεων, οι εταίροι παρουσίασαν την πρόοδο των δράσεων του έργου, ανέλυσαν τα επόμενα βήματα και συζήτησαν τις στρατηγικές για την επιτυχή υλοποίηση και διάχυση των αποτελεσμάτων. Ιδιαίτερη έμφαση δόθηκε στην ενίσχυση της συνεργασίας για την επίτευξη των στόχων του ECOBASE και των χρονοδιαγραμμάτων.

Στις 17.06.2025, Παγκόσμια Ημέρα Ερημοποίησης και Ξηρασίας 2025 🌱, η ομάδα έργου IPA ADRION ECOBASE επισκέφθηκε την πιλοτική φάρμα Vallevecchia της Agricoltura Veneto. Η Vallevecchia είναι ένα ζωντανό παράδειγμα του πώς οι καινοτόμες, βιώσιμες γεωργικές καλές πρακτικές στο πεδίο τής διαχείρισης του εδάφους και των καλλιεργειών, μπορούν να καταπολεμήσουν την υποβάθμιση του εδάφους, να ενισχύσουν την δέσμευση άνθρακα και να δημιουργήσουν ανθεκτικότητα κατά της ξηρασίας.

Στο παρακάτω link:

<https://www.epimetol.gr/%ce%b5%cf%80%ce%b9%cf%84%cf%85%cf%87%ce%b7%ce%bc%ce%ad%ce%bd%ce%b7-%ce%b7-%cf%83%cf%85%ce%bc%ce%bc%ce%b5%cf%84%ce%bf%cf%87%ce%ae-%cf%84%ce%bf%cf%85-%ce%b5%cf%80%ce%b9%ce%bc%ce%b5%ce%bb%ce%b7%cf%84/>

στο Portal του Επιμελητηρίου Αιτωλοακαρνανίας έχει αναρτηθεί όλο το σχετικό υλικό για τις καλές πρακτικές που παρουσιάστηκαν, για ανάγνωση και έρευνα εκ μέρους κάθε ενδιαφερομένου.

Μέσω του έργου μας ECOBASE εργαζόμαστε για:

* Προώθηση της έξυπνης κλιματικής γεωργίας 🌾
* Αποκατάσταση και διατήρηση της οργανικής ύλης του εδάφους 🌿
* Υποστήριξη της βιοποικιλότητας και των υπηρεσιών οικοσυστήματος 🐞
* Ανάπτυξη λύσεων βασισμένες στη φύση για ανθεκτικότητα στη γη 🌳

Η ερημοποίηση δεν είναι απλώς μια μακρινή απειλή - συμβαίνει τώρα και μας επηρεάζει όλους. Αλλά με συνεργασία, έρευνα και δράση, μπορούμε να αντιστρέψουμε την τάση. Ας επενδύσουμε στη γη μας. Ας εξασφαλίσουμε το μέλλον μας. 💧🌱

Η συμμετοχή του Επιμελητηρίου στο έργο ECOBASE υπογραμμίζει τη δέσμευσή του για τη βιώσιμη ανάπτυξη, την προστασία του περιβάλλοντος και την υποστήριξη του αγροτικού τομέα της περιοχής.

**ΑΠΟ ΤΗ ΔΙΟΙΚΗΣΗ**